b'\n_START_ARTICLE_\nAlan Harvey Guth\n_START_SECTION_\n\xc5\xbdivljenje in delo\n_START_PARAGRAPH_\nGuth se je rodil v dru\xc5\xbeini srednjega razreda, o\xc4\x8detu Hymanu Guthu in materi Elaine Guth, ki sta imela majhno trgovino z \xc5\xbeivili in \xc4\x8distilnico. Za razliko od svojega sina nista imela visoke izobrazbe. O\xc4\x8de je diplomiral na ni\xc5\xbejem kolid\xc5\xbeu, mati pa ni nikoli hodila na kolid\xc5\xbe. Guth je bil drugi otrok med dvema sestrama. Navedel je, da se je v druga\xc4\x8de \xc4\x8disto obi\xc4\x8dajnem otro\xc5\xa1tvu pri njem razvilo veliko nagnjenje do matematike._NEWLINE_Diplomiral je na MIT. Tukaj\xc5\xa1nji \xc5\xa1tudij se mu je zdel la\xc5\xbeji od srednje \xc5\xa1ole, saj je poslu\xc5\xa1al le predavanja iz naravoslovja._NEWLINE_Raziskoval je v fiziki osnovnih delcev in kak\xc5\xa1ne posledice bi lahko imela ta teorija osnovnih delcev na zgodnje Vesolje._NEWLINE_Na stanfordski univerzi je leta 1979 najprej razvil zamisel o inflaciji potem, ko je poslu\xc5\xa1al Dickeova predavanja o prapoku. Leta 1981 je formalno predlagal zamisel o inflaciji Vesolja, po kateri naj bi nastajajo\xc4\x8de Vesolje pre\xc5\xa1lo fazo eksponentnega raz\xc5\xa1irjanja, ki ga je gnala negativna energijska gostota vakuuma (pozitivni tlak vakuuma)._NEWLINE_Guth je Weisskopfov profesor fizike na MIT._NEWLINE_Kraljeva astronomska dru\xc5\xbeba (RAS) mu je leta 1996 podelila Eddingtonovo medaljo. Leta 2002 je skupaj z Lindeom in Steinhardtom prejel Diracovo medaljo za razvoj pojma kozmi\xc4\x8dne inflacije v kozmologiji.'